ઓકે, ‘સૂરમા’ પ્રેરણાદાયી છે, પણ સાથે સાથે ધીમી ને ભારેખમ (ઈન્ટરવલ પછી) છે. સંદીપસિંહની પ્રેમિકા હરપ્રીત કૌર (તાપસી પન્નૂ) સાથેની વાર્તા (એમનો લવ એન્ગલ) ખાસ્સો સમય લઈ લે છે. અલી અબ્બાસ જફરની ‘સુલતાન’માં પણ આવો લવ એન્ગલ તથા સુલતાન (સલમાનખાન)ની કારકિર્દીમાં એના (અનુષ્કા શર્માના) પ્રદાન પર કૅમેરા ફોકસ કરવામાં આવ્યો છે. જ્યારે બે ભાઈઓ (વિક્રમજિત-સંદીપસિંહ)નું બોન્ડિંગ જોતાં ‘જો જિતા વોહી સિકંદર’ યાદ આવી જાય છે એ જસ્ટ. એમાં મોટો ભાઈ (મામિક) સાઈકલ-રેસમાં ભાગ નથી લઈ શકતો એટલે સાઈકલિંગમાં જરાયે રસ ન ધરાવતો, બેફિકરો નાનો ભાઈ (આમીર ખાન) એકાએક તૈયારી કરીને રેસ જીતી લે છે.